**KOMENTE DHE REKOMANDIME**

**MBI RAPORTIN E MONITORIMIT PËR 8 MUJORIN E vitiT 2024**

**PËR KËSHILLIN E LARTË GJYQËSOR**

1. **Vlerësim i përgjithshëm**

Fondet buxhetore të **Këshillit të Lartë Gjyqësor**, për vitin 2024, janë miratuar në tre programe buxhetore:

* 1. Planifikimi, menaxhimi dhe administrimi
  2. Buxheti Gjyqësor
  3. Mbështetje për teknologjinë e sistemit të drejtësisë

**Në programin “Planifikim, menaxhim dhe administrim**” Qëllimi i Politikës së Programit është *“Përmirësimi i sistemit gjyqësor nëpërmjet vendimmarrjes së Këshillit lidhur me miratimin e akteve nënligjore në zbatim të ligjeve që përbëjnë paketën e reformës në drejtësi si dhe sigurimin e burimeve dhe kapaciteteve financiare të nevojshme”.*

Për realizimin e këtij qëllimi është përcaktuar objektivi:

* “Vendosja e standardeve të larta të kapaciteteve njerëzore dhe institucionale të tij dhe përmirësimi i performancës së gjyqësorit në të tre nivelet” me produktin:
* Vendime të miratuara, ku për 8 mujorin e vitit 2024 janë marrë 485 vendime ose 97% e numrit vjetor të vendimeve të parashikuara, shoqëruar me një kosto prej 196 milionë lekë.

**Në Programin “Buxheti Gjyqësor”**, qëllimi i politikës së programit “Buxheti Gjyqësor” është *“Ofrimi efikas i shërbimeve dhe punë më e mirë në gjykatat e 3 niveleve”.*

Për realizimin e këtij qëllimi është përcaktuar objektivi:

* “Përmirësimi i ofrimit të shërbimeve përmes novacionit dhe forcimit të strukturave dhe sistemeve të teknologjisë, që zhvillojnë koherencën, efikasitetin dhe efektshmërinë institucionale”, ku produkti kryesor është:
* Çështje të gjykuara, ku për 8 mujorin e vitit 2024 janë realizuar 78,118 çështje ose 53% e çështjeve të parashikuara, shoqëruar me një kosto prej 2,459 milionë lekë.

**Programi buxhetor “Mbështetje për teknologjinë e sistemit të drejtësisë”**, sipas raportit të institucionit ka për qëllim: “Përcaktimin e prioriteteve, politikave dhe standarteve, në lidhje me sistemet e teknologjisë së informacionit në sistemin e drejtësisë”.

Për realizimin e këtij qëllimi është përcaktuar si objektiv:

* Angazhimi i QTI – së, për garantimin e arritjes së standarteve të BE për teknologjinë e informacionit dhe komunikimit” me tregues performance:
* Përmirësimi i sistemeve të teknologjisë së informacionit në sistemin e drejtësisë, ku për 8 mujorin e vitit 2024 dhe produkt Akte të miratuara, ku për 8 mujorin e vitit 2024 ka janë miratuar 13 akte nga 20 të parashikuara ose 65% e planit, shoqëruar me një kosto prej 8.6 milionë lekë.

1. **Karakteristika kryesore të performancës së shpenzimeve**

Përgjatë 8 mujorit të vitit 2024, situata në lidhje me realizimin e shpenzimeve të buxhetit, krahasuar me planin me ndryshime, sipas raportit të monitorimit të paraqitur nga ana e institucionit dhe sipas të dhënave të Sistemit Financiar Informatik të Qeverisë dhe AFMIS, e ndarë për secilin nga programet, paraqitet si më poshtë, *në mijë lekë:*

|  |  |  |  |  |
| --- | --- | --- | --- | --- |
| **NR.** | **Planifikimi, Menaxhimi dhe Administrimi** | **Plani** | **Fakti** | **Përqindja e realizimit** |
| 1 | *Shpenzime personeli* | 292,909 | 170,814 | 58% |
| 2 | *Shpenzime të tjera korente* | 77,356 | 25,074 | 32% |
| 3 | *Shpenzime kapitale* | 15,000 | 14,381 | 96% |
| **TOTALI** | | **385,265** | **210,269** | **54.58%** |

|  |  |  |  |  |
| --- | --- | --- | --- | --- |
| **NR.** | **Buxheti Gjyqësor** | **Plani** | **Fakti** | **Përqindja e realizimit** |
| 1 | *Shpenzime personeli* | 3,613,200 | 2,150,326 | 60% |
| 2 | *Shpenzime të tjera korente* | 625,377 | 309,017 | 49% |
| 3 | *Shpenzime kapitale* | 368,000 | 115,806 | 31% |
| **TOTALI** | | **4,606,577** | **2,575,149** | **56%** |

|  |  |  |  |  |
| --- | --- | --- | --- | --- |
| **NR.** | **Mbështetje për teknologjinë e sistemit të drejtësisë** | **Plani** | **Fakti** | **Përqindja e realizimit** |
| 1 | *Shpenzime personeli* | 14,550 | 7,929 | 54% |
| 2 | *Shpenzime të tjera korente* | 2,350 | 660 | 28% |
| 3 | *Shpenzime kapitale* | - | - | - |
| **TOTALI** | | **16,900** | **8,589** | **51%** |

Ndërsa në total për Këshillin e Lartë Gjyqësor, situata në fund të 8 mujorit të vitit 2024 paraqitet si më poshtë *në mijë lekë:*

|  |  |  |  |  |
| --- | --- | --- | --- | --- |
| **NR.** | **KLGJ** | **Plani** | **Fakti** | **Përqindja e realizimit** |
| 1 | *Shpenzime personeli* | 3,920,659 | 2,329,069 | 59% |
| 2 | *Shpenzime të tjera korente* | 705,083 | 334,750 | 47% |
| 3 | *Shpenzime kapitale* | 383,000 | 130,188 | 34% |
| **TOTALI** | | **5,008,742** | **2,794,007** | **56%** |

Siç shikohet nga tabela e mësipërme, shpenzimet e personelit, janë realizuar në rreth 60 për qind të planit vjetor të vitit 2024, shpenzimet e tjera korente në total për KLGJ, janë realizuar në rreth 47 për qind të planit. Realizimi në këtë masë i fondeve në zërin shpenzime personeli vjen për shkak të vakancave të organikës, ndërkohë fondet për shpenzime të tjera korrente priten të realizohen në vijim pasi janë në proces procedurat e prokurimit. Për 8 mujorin e vitit 2024, realizimi i shpenzimeve kapitale është në vlerën rreth 34 për qind të planit vjetor si rrjedhojë e procedurave të prokurimit, të cilat janë ende në proces.

1. **Informacion mbi volumin dhe madhësinë e ndryshimit të buxhetit.**

Për të gjitha programet e këtij institucioni situata në lidhje me ndryshimet në planifikim përfshirë këtu buxhetin fillestar dhe buxhetin me ndryshimet e ndodhura përgjatë 2024, paraqitet në tabelën e mëposhtme:

*në 000/lekë*

|  |  |  |  |
| --- | --- | --- | --- |
| **Programet** | **Buxheti fillestar** | **Buxheti me ndryshime** | **Diferenca** |
| **(1)** | **(2)** | **(3=2-1)** |
| *1 Planifikimi, Menaxhimi dhe Administrimi* | 381,059 | 385,265 | 4,206 |
| *2.* *Buxheti Gjyqësor* | 4,569,600 | 4,606,577 | 36,977 |
| *3. Mbështetje për teknologjinë e sistemit të drejtësisë* | 16,800 | 16,900 | 100 |
| **TOTALI I MINISTRISE** | **4,967,459** | **5,008,742** | **41,283** |

Për të tre programet e këtij institucioni situata në lidhje me ndryshimet e buxhetit përgjatë 8 mujorit të vitit 2024, duke u nisur nga buxheti fillestar sipas ligjit 97/2023, “Për buxhetin e vitit 2024”, ka ardhur si pasojë fondeve akorduara si fonde shtesë nga Fondi i veçantë, në zbatim të VKM 421, datë 26.06.2024 “Për disa shtesa dhe ndryshime në vendimin nr. 325, datë 31.05.2023, të Këshillit të Ministrave, “Për miratimin e strukturës së pagave, niveleve të pagave dhe shtesave të tjera mbi pagë të zëvendësministrit, funksionarëve të kabineteve, prefektit, nënprefektit, nëpunësve civilë dhe nëpunësve në disa institucione të administratës publike”, të ndryshuar.

1. **Komente dhe rekomandime**

* Vlerësojmë që përmbajtja e anekseve është paraqitur sipas formateve të përcaktuara në Udhëzimin nr. nr. 14, datë 30.05.2023 “Për procedurat standarde të monitorimit të buxhetit në njësitë e Qeverisjes Qendrore”.
* Raporti i monitorimit është paraqitur në Ministrinë e Financave dhe Ekonomisë brenda afatit të përcaktuar.
* Lidhur me përdorimin e informacionit të siguruar nga sistemi AFMIS vihet re se:
  + Sasia e produkteve në raportin 16, të modulit BPPM, në sistemin AFMIS është plotësuar.
* Lidhur me përmirësimin e cilësisë së përmbajtjes së raportit për treguesit e performancës në nivel qëllimi dhe objektivi të shfaqura në aneksin 4 “Raporti i realizimit të treguesve të performancës së programit”,të monitorimit rekomandojmë:
  + Përcaktimin e njësisë matëse në kolonën përkatëse, si edhe të plotësohet kolona e treguesve faktikë me vlerën që është realizuar faktikisht për periudhën nëse janë të matshme për periudhën.

1. **Publikimi**

Raporti i Monitorimit për 8 mujorin e vitit 2024, është publikuar në faqen zyrtare të Këshillit të Lartë Gjyqësor.

Linku: <https://klgj.al/publikime/>